CELEX: 62021CN0418
Language: hu
Date: 2021-07-09 00:00:00
Title: C-418/21. sz. ügy: Az Oberlandesgericht Düsseldorf (Németország) által 2021. július 9-én benyújtott előzetes döntéshozatal iránti kérelem – Orthomol pharmazeutische Vertriebs GmbH kontra Verband Sozialer Wettbewerb e.V.

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/16
            
         
      Az Oberlandesgericht Düsseldorf (Németország) által 2021. július 9-én benyújtott előzetes döntéshozatal iránti kérelem – Orthomol pharmazeutische Vertriebs GmbH kontra Verband Sozialer Wettbewerb e.V.
      (C-418/21. sz. ügy)
      (2021/C 471/23)
      Az eljárás nyelve: német
      
         A kérdést előterjesztő bíróság
      
      Oberlandesgericht Düsseldorf
      
         Az alapeljárás felei
      
      
         Felperes: Orthomol pharmazeutische Vertriebs GmbH
      
         Alperes: Verband Sozialer Wettbewerb eV
      
         Az előzetes döntéshozatalra előterjesztett kérdések
      
      
                  1.
               
               
                  Mely körülmények esetén áll fenn a 609/2013/EU rendelet (1) 2. cikke (2) bekezdése g) pontjának második tagmondata szerinti más orvosilag meghatározott tápanyagszükséglet,
                  azaz:
                  az-e ennek a feltétele – az első tagmondatban meghatározott, a normál élelmiszerek korlátozott, csökkent vagy zavart felvétele, emésztése, felszívódása, feldolgozása vagy kiválasztása mellett –, hogy valamely betegség miatt nagyobb tápanyagszükséglet áll fenn, amelyet az élelmiszernek fedeznie kell,
                  vagy elégséges-e az, ha a beteg számára ezen élelmiszer fogyasztása általában az élelmiszer fogyasztásából eredő előnyökkel jár, mivel a benne található anyagok hatásosak a rendellenességgel szemben vagy annak tüneteit enyhítik?
               
            
                  2.
               
               
                  Abban az esetben, ha az első kérdést az utóbbi szerint kell megválaszolni:
                  A felhatalmazáson alapuló rendelet (2) 2. cikkének (2) bekezdése értelmében vett „általánosan elfogadott tudományos adatok” minden esetben olyan randomizált, placebo-kontrollált dupla vak vizsgálatot feltételeznek-e, amely ugyan nem magát a kérdéses készítményt érinti, de legalább összefüggést mutat a vizsgált hatásokkal?
               
            
         (1)  A csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekről, továbbá a 92/52/EGK tanácsi irányelv, a 96/8/EK, az 1999/21/EK, a 2006/125/EK és a 2006/141/EK bizottsági irányelv, a 2009/39/EK európai parlamenti és tanácsi irányelv és a 41/2009/EK és a 953/2009/EK bizottsági rendelet hatályon kívül helyezéséről szóló 2013. június 12-i 609/2013/EU európai parlamenti és tanácsi rendelet (HL 2013. L 181., 35. o.).
      
         (2)  A 609/2013/EU európai parlamenti és tanácsi rendeletnek a speciális gyógyászati célra szánt élelmiszerekre vonatkozó különös összetételi és tájékoztatási követelmények tekintetében való kiegészítéséről szóló 2015. szeptember 25-i, (EU) 2016/128 felhatalmazáson alapuló bizottsági rendelete (HL 2016. L 25., 30. o.).